
Fő tevékenység: 
a spanyol iskolarendszer tanulmányozása, a duális rendszer ismertetése, iskolák meglátogatása, eszmecsere a tanárok helyzetéről, az intézmények és iskolák munkájának megismerése, pedagógiai módszerek és azok hatékonyságának megismerése; módszertani lehetőségek különbségekből eredő konklúziók megtétele.
A kapcsolattartó neve:

Ana Maria Serafi
	Dátum
	Elvégzett feladatok

	2026. 02. 01.
vasárnap
	Utazás, megérkezés.

Megérkeztünk a repülőtérre, ahol a szervezett transzfer keretében taxival jutottunk el a szálláshelyre. Malaga városát az utazás során egyelőre csak távolról volt lehetőségünk megtekinteni. A késői érkezés ellenére a helyszínen a kapcsolattartó fogadott bennünket és biztosította a szükséges információkat. A szállást átadták és segítséget nyújtottak abban, hogy a környéken hol és milyen lehetőségek vannak az egyéni vacsora elfogyasztására.


	2026. 02. 02
hétfő
	A program kezdetén sor került a házigazdákkal való ismerkedésre, valamint a helyi szabályok és elvárások részletes ismertetésére. Ezt követően egy átfogó előadás keretében betekintést nyertünk a spanyol oktatási rendszer felépítésébe az alapfokú oktatástól egészen a felsőoktatásig és a munkaerőpiacra való belépésig. Megismertük a spanyol oktatáspolitika főbb irányvonalait, eredményeit, valamint a rendszer kihívásait és fejlesztési lehetőségeit. Részletesen tanulmányoztuk a pedagógus életpályamodellt, különös tekintettel annak előnyeire és a gyakorlati megvalósítás során felmerülő nehézségekre. Új információkat kaptunk arról is, hogyan és miként jutnak be a gyermekek már az óvodákba, milyen szociálpolitikai támogatást kapnak a családok és a gyermekek, mint pl. az intézményi étkeztetést rendszere vagy a GYES időtartama.
A délutáni program keretében kulturális ismeretszerzés valósult meg, amely során megtekintettük Córdoba városának főbb nevezetességeit, elősegítve ezzel a helyi kulturális környezet mélyebb megértését.

	2026. 02. 03
kedd
	Szakmai programunk keretében ellátogattunk egy helyi középiskolába, ahol részletes intézményi bejáráson vettünk részt. A látogatás során átfogó képet kaptunk az iskola szervezeti felépítéséről, működési rendjéről, valamint a mindennapi oktatási és nevelési gyakorlatról. Megismerkedtünk az intézmény által alkalmazott pedagógiai módszerekkel és az oktatásszervezés sajátosságaival. Kiemelt figyelmet fordítottunk a szakképzés struktúrájára, amelynek keretében megfigyeltük az egyes ágazatokhoz kapcsolódó tantermi és kabinet rendszert. A szakmai tantermek és csoport helységek felszereltségét is megtekinthettük, és digitális emléket kaphattunk arról, hogy az ottani intézmény mikért támogatja a munkába álláshoz szükséges szakmai felkészültséget.
Részletes betekintést kaptunk abba, hogy a különböző szakmai területeken milyen infrastruktúrával és eszközökkel támogatják a gyakorlati képzést. Az informatika oktatás területén az ott dolgozó pedagógusok bemutatták a rendelkezésre álló digitális eszközöket, szoftvereket és oktatási módszereket. Tájékoztatást kaptunk arról is, hogyan építik be a digitális kompetenciák fejlesztését a tantervbe. Az intézmény felszereltsége és a modern technológiai megoldások alkalmazása számos hasznos tapasztalatot nyújtott számunkra. Kérdéseinkre minden esetben korrekt és tartalmas válaszokat kaptunk.
A délutáni program során egy divatárukkal és kiegészítőkkel foglalkozó logisztikai vállalat működésébe nyertünk betekintést. Megismerkedtünk a raktározási, csomagolási és szállítási folyamatokkal, valamint a vállalat szervezeti felépítésével. A látogatás során hangsúlyt kapott a hatékony munkaszervezés és az ellátási lánc működésének bemutatása. Megtudhattuk azt is, hogyan és mi módon intézik a webes rendeléseket, azok visszaárúit és csomagolásait. Érdekes és nagyon tanulságos volt, ahogy láttuk azokat a modelleket is amik még a szaküzletek sztenderein, poncain még majd csak később lesznek elérhetőek.
A nap folyamán tömegközlekedést vettünk igénybe, amely lehetőséget biztosított a helyi közlekedési rendszer gyakorlati megismerésére. Tapasztalatokat szereztünk a közlekedési szabályokról, a járatok működéséről és azok összehangoltságáról. Megfigyeltük, hogy a különböző közlekedési vonalak összefonódása hogyan járul hozzá a hatékony és gördülékeny utazáshoz Córdoba mindennapjaiban. A megszerzett ismeretek hozzájárultak a helyi infrastruktúra és mindennapi élet jobb megértéséhez. A közlekedés során lehetőségünk volt még a város egyéb pontjait is szemügyre venni. Megbeszéltük a kollégákkal és a kísérőnkkel, hogy a buszos kártya milyen előnyei vagy nehézségei vannak a mindennapokban, ellentétben a nálunk honos bérlet vagy jegyvásárlással összehasonlítva, az anyagi részét és figyelembe véve.

	2026. 02. 04
szerda
	A szakmai program során egy újabb középiskolát látogattunk meg, ahol átfogó képet kaptunk az intézmény képzési struktúrájáról. Az iskola több szakmai ágazatban képez tanulókat, emellett párhuzamosan gimnáziumi képzést is biztosít, amely széles körű továbbtanulási lehetőségeket kínál a diákok számára. A látogatás során megismerkedtünk az intézmény működési rendjével, különös tekintettel a házirendre és az ahhoz kapcsolódó szabályozásokra.

Megismertük az iskola mindennapjait szabályozó kereteket és a színes szabadidős lehetőségeket, amelyek segítik a diákok fejlődését és a közösség kovácsolását. Külön hangsúlyt kapott a szülőkkel való partnerség: bepillantást nyertünk abba, hogyan válhatnak a családok aktív részeseivé az iskolai életnek és gyermekeik támogatásának. Az oktatási intézmény rugalmasságát is figyelembe vehettük annak érdekében, hogy az akkori időjárásnak a sajátosságait hogyan oldják meg a mindennapokban, mint pl az intézménybe való bejutást vagy az igazolást, késést.

A délutáni program keretében meglátogattunk egy kisebb szállodát, ahol a tanulók szakmai gyakorlatukat töltik. Itt betekintést nyertünk a gyakorlati képzés szervezésébe, valamint abba, hogyan valósul meg a tanulók munkahelyi környezetben történő felkészítése. Megfigyelhettük a vendéglátás területén szükséges kompetenciák fejlesztésének folyamatát és a valós munkakörnyezet elvárásait. Több szobát és helységet is megnéztünk, továbbá, hogyan működik az ottani szállodai rendszer.
Az esti program során egy flamenco esten vettünk részt, amely kulturális szempontból is jelentős élményt nyújtott. A program során megismerkedtünk a helyi gasztronómia jellegzetességeivel, valamint betekintést kaptunk a spanyol zene és tánc hagyományaiba. Ez az élmény hozzájárult a helyi kultúra mélyebb megértéséhez és a szakmai program komplexitásának gazdagításához.

	2026. 02. 05
csütörtök
	A délelőtt folyamán ellátogattunk egy három csoporttal működő óvodába, ahol betekintést nyertünk az intézmény mindennapi működésébe és pedagógiai gyakorlatába. Megismerkedtünk az ott alkalmazott nevelési módszerekkel, valamint a gyermekek napirendjével és az intézményi szokásokkal.

A nap további részében egy katolikus fenntartású oktatási intézményt látogattunk meg, ahol átfogó intézményi bejáráson vettünk részt. Az iskola teljes területét megtekintettük a földszinttől egészen a padlástérig, beleértve az igazgatói irodát és az intézményhez tartozó templomot is. A látogatás során részletes képet kaptunk az egyházi iskola működési sajátosságairól, szabályrendszeréről és egyedi jellemzőiről. Ez a vegyes fenntartású intézmény, amit megtekintettünk a sajátosságai mellet még egy igen széles körben látogatott templommal is rendelkezett. érdekes volt látni azt is, hogy az apácák és papi oktatók milyen formában vannak jelen a tanításban és a nevelésben, az iskola hangulatában és megjelenésében, illetve a házi rendjében.
Lehetőségünk nyílt beszélgetést folytatni az oktatási ágazaton tanuló diákokkal és az ott dolgozó pedagógusokkal, amely során megosztották tapasztalataikat és véleményüket az Erasmus+ program nyújtotta lehetőségekről. Emellett betekintettünk az oktatási szakasszisztensek munkájába is, részt vettünk tanóráikon, megismerkedtünk a tantermek felszereltségével és az alkalmazott pedagógiai módszerekkel. A látottak hozzájárultak a különböző oktatási modellek és intézményi gyakorlatok mélyebb megértéséhez. Több esetben jutottunk arra a konklúzióra, hogy a jó gyakorlatok náluk is milyen fontos szerepet játszanak a mindennapok során. A szakmais kollégákkal egyeztettünk a versenyeztetés lehetőségéről és annak szokás rendjéről. A rendelkezésre álló oktatási ágazatban használt eszközök beszerzéséről, finanszírozásáról. Tapasztalatokat cseréltünk, hogy egyes tantárgyak és azokat oktatók összehangolásáról miként vallanak.


	2026. 02. 06
péntek
	A projekt méltó lezárásaként átvettük a Europass tanúsítványokat, és megköszöntük vendéglátóinknak a támogatást egy-egy ajándékkal. Az utolsó közös alkalommal áttekintettük az elmúlt időszak szakmai tapasztalatait, kiemelve a fejlődést, az új tudást és a megszerzett készségeket. Visszatekintésként és már a jövőre való gondolkodást is és az újabb lehetőségeket is megbeszéltük a kapcsolattartókkal.
A délután folyamán folytattuk a város kulturális felfedezését, és megtekintettük azokat a templomokat, múzeumokat, tereket és üzleteket, amelyekre korábban nem volt lehetőségünk. A városi környezet megfigyelése során tapasztalatokat szereztünk a turizmus aktuális helyzetéről is. Külön figyelmet fordítottunk a megnövekedett turistaforgalom jelenségére, amely az időjárási körülmények következtében alakult ki, és amely jól szemléltette a katasztrófaturizmus hatásait a helyi infrastruktúrára és mindennapi életre. Rengeteg templomot és múzeumot, továbbá turisztikai látványosságot néztünk meg, ezzel is fejlesztve a történelmi és földrajzi tudásunkat, nem kevésbé a nyelvi kultúránkat.

	2026. 02. 07
szombat
	Hazautazás
A délelőtti órákban a szállásunk elhagyása után még lehetőségünk volt a belvárosban sétálni, illetve ebédelni. Kora délután jött értünk a transzfer, és visszavitt minket Malagába a reptérre, ahonnan időben indultunk Budapestre.


